Diari Oficial de la Generalitat Valenciana


Sumari del DOGV 9496, del 23-12-2022 (2022/11447)

RESOLUCIÓ de 13 de desembre de 2022, de la Conselleria d'Educació, Cultura i Esport, per la qual s'executa la Sentència núm. 314/2022 de data 21 de setembre en recurs contenciós administratiu núm. 4/000312/0790-SX, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11936


Data del document
:   13-12-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 13 de desembre de 2022, de la Conselleria d'Educació, Cultura i Esport, per la qual s'executa la Sentència núm. 314/2022 de data 21 de setembre en recurs contenciós administratiu núm. 4/000312/4556-NX, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana. [2022/11414]  
Antecedents de fet  
Primer. Per la Resolució de 30 de juliol de 2019, de la Conselleria d'Educació, Cultura i Esport, per la qual es resolen els expedients de renovació general del concert educatiu en Educació Primària i unitats d'Educació Especial de suport a la integració de Primària, i de concerts educatius d'Educació Infantil, Educació Secundària Obligatòria, unitats d'Educació Especial de suport a la integració d'Educació Secundària Obligatòria, Educació Especial, Batxillerat i Formació Professional (Formació Professional Bàsica i cicles formatius grau mitjà i grau superior), DOGV 8605, de 2 d'agost de 2019, es desestima al centre privat Aitana, d'Elx, amb codi 37647621, el concert educatiu sol·licitat en l'etapa d'Educació Primària per a dues unitats en cadascun dels cursos i se li concedeix:  
  
- Primer i segon curs: concert definitiu d'una unitat per curs.  
  
- Tercer, quart, cinqué i sisé curs: concert provisional d'una unitat per curs i concert definitiu d'una unitat per curs.  
Segon. Contra aquesta resolució, la titularitat del centre, Fomento de Centros de Enseñanza, SA, va interposar recurs contenciós administratiu dins del termini i en la forma escaient, que va donar lloc al procediment ordinari núm. 4/000311/2019, de la Secció 4 de la Sala Contenciosa Administrativa del Tribunal Superior de Justícia de la Comunitat Valenciana. Al mateix temps, van sol·licitar mesura cautelar de suspensió de la Resolució de la Conselleria d'Educació, Cultura i Esport, de 30 de juliol de 2019.  
Tercer. Per la Resolució de 12 de maig de 2020, del conseller d'Educació, Cultura i Esport es dona compliment a la Interlocutòria de data 12 de desembre de 2019, d'adopció de mesures cautelars núm. 4/000311/6933-FSJ, de la Secció 4 de la Sala Contenciosa Administrativa del Tribunal Superior de Justícia de la Comunitat Valenciana i es declara provisionalment el concert del centre privat Aitana, amb codi 01325997, per als cursos de 1r a 6é d'Educació Primària amb 12 unitats, durant tot el sexenni que abasta la renovació, això és, per al període 2019-2020 a 2024-2025.  
Quart. Contra la mateixa Resolució de 30 de juliol de 2019, de la Conselleria d'Educació, Cultura i Esport, el Sindicato Independiente de Enseñanza de Alicante (SIE-Alicante), va interposar, dins del termini i en la forma escaient, recurs contenciós administratiu, que va donar lloc al procediment ordinari núm. 4/000312/4107-FX, en el qual recau Sentència núm. 314/2022 de 21 de setembre, que estima el recurs i reconeix el dret del centre privat Aitana, d'Elx, amb codi 34115710, a la implantació efectiva del concert sol·licitat per a dotze unitats en l'etapa d'Educació Primària, amb efectes des de l'1 de setembre de 2019.  
  
Cinqué. Per acord dictat el 14 de novembre de 2022 per la Sala Contenciosa Administrativa, Secció Quarta, del Tribunal Superior de Justícia de la Comunitat Valenciana, es remet escrit a aquesta Conselleria a fi de comunicar que la Sentència número 314/2022 de 21 de setembre, que posa fi al recurs núm. 4/000312/1988-VK, ha estat declarada ferm i subsistent.  
A aquests fets els són aplicable els següents  
  
Fonaments de dret  
Primer. La consellera d'Educació, Cultura i Esport és la competent per a l'adopció d'aquest acte, conforme a l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport. Mitjançant la Resolució de 13 d'abril de 2022, es delega aquesta competència en la persona titular de la Sotssecretaria.  
Segon. De conformitat amb l'article 104.1 de la Llei 29/1998, de 13 de juliol, reguladora de la jurisdicció contenciosa administrativa, que estableix que una vegada rebuda la comunicació de la fermesa d'una sentència ha de dur-se a pur i degut efecte i practicar el que exigisca el compliment de les declaracions contingudes en la decisió.  
Vist l'escrit de 14 de novembre de 2022, de la Sala Contenciosa Administrativa, Secció Quarta, del Tribunal Superior de Justícia de la Comunitat Valenciana, en el qual es comunica que la Sentència número 314/2022 de 21 de setembre, que posa fi al recurs núm. 4/000312/9156-KW, ha estat declarada ferma.  
Vistos els antecedents de fet i considerats els fonaments de dret, resolc:  
  
Primer  
La suspensió de la Resolució de 30 de juliol de 2019, de la Conselleria d'Educació, Cultura i Esport, per la qual es resolen els expedients de renovació general del concert educatiu en Educació Primària i unitats d'Educació Especial de suport a la integració de Primària, i de concerts educatius d'Educació Infantil, Educació Secundària Obligatòria, unitats d'Educació Especial de suport a la integració d'Educació Secundària Obligatòria, Educació Especial, Batxillerat i Formació Professional (Formació Professional Bàsica i cicles formatius grau mitjà i grau superior), quant al centre privat Aitana, d'Elx, amb codi 28529191, per la qual se li desestima el concert educatiu sol·licitat en l'etapa d'Educació Primària.  
  
Segon  
Executar la Sentència núm. 314/2022 de data 21 de setembre en recurs contenciós administratiu núm. 4/000312/9432-HP, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, que reconeix el dret del centre privat Aitana, d'Elx, amb codi 33549554, al concert sol·licitat per als cursos de 1r a 6é d'Educació Primària, amb dues unitats per cada curs, durant el període que va des del curs 2019-2020 al 2024-2025.  
  
Aquesta circumstància ha d'inscriure's en el Registre de Centres Docents de la Comunitat Valenciana.  
Contra la present resolució, podrà promoure's, per les parts legitimades, incident d'execució de sentència, de conformitat amb el que es disposa en l'article 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 13 de desembre de 2022.- La sotssecretària de la Conselleria d'Educació, Cultura i Esport (p. d. R 13.04.2022): Eva María Coscollá Grau.